b'\n_START_ARTICLE_\nBrita Melts\n_START_PARAGRAPH_\nBrita Melts (s\xc3\xbcndinud 7. oktoobril 1984) on eesti kirjandusteadlane ja toimetaja.\n_START_SECTION_\nHaridustee\n_START_PARAGRAPH_\nTa l\xc3\xb5petas 2000. aastal p\xc3\xb5hikooli Kose Keskkoolis ja 2003. aastal kuldmedaliga Noarootsi G\xc3\xbcmnaasiumi._NEWLINE_2007. aastal l\xc3\xb5petas ta Tartu \xc3\x9clikooli bakalaureuse\xc3\xb5ppe kirjanduse ja rahvaluule alal ja 2010. aastal magistri\xc3\xb5ppe cum laude eesti kirjanduse erialal. _NEWLINE_18. novembril 2016 kaitses ta Tartu \xc3\x9clikooli kultuuriteaduste ja kunstide instituudis doktoriv\xc3\xa4itekirja teemal "Kirjanduslikud omailmad ja nende autobiograafilised l\xc3\xa4tted" (juhendajad Leena Kurvet-K\xc3\xa4osaar, Arne Merilai).\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTa oli aastail 2004\xe2\x80\x932008 O\xc3\x9c Zephyr Design rootsi meedia monitooringu assistent, aastail 2008\xe2\x80\x932010 Tartu \xc3\x9clikooli raamatupoe m\xc3\xbc\xc3\xbcja-konsultant ja 2010. aastal Karl Ristikivi Seltsi majandusasjur._NEWLINE_1. oktoobrist 2014 kuni 30. oktoobrini 2015 oli ta ajakirja Keel ja Kirjandus toimetaja kirjandusteooria ja -kriitika alal, 1. veebruarist 2016 on ta sama ajakirja toimetaja kirjandusajaloo ja folkloristika alal.\n_START_SECTION_\nLiikmesus\n_START_PARAGRAPH_\nBrita Melts on Eesti Kirjanduse Seltsi, EYS Veljesto, Karl Ristikivi Seltsi, Eesti V\xc3\xb5rdleva Kirjandusteaduse Assotsiatsiooni ja \xc3\x95petatud Eesti Seltsi liige.\n_START_SECTION_\nTeadust\xc3\xb6\xc3\xb6 ja looming\n_START_PARAGRAPH_\nTa on avaldanud artikleid Andrus Kasemaa, T\xc3\xb5nu \xc3\x95nnepalu, Karl Ristikivi, Lauri Pilteri loomingust.'